NaiveNeuron/SloPal huggingface dataset:
Sólymos, László, minister životného prostredia SR (2017-09-12):
Ďakujem pekne. Súhlasím s tým, že proste vždy musíme ísť dopredu a musíme stále robiť kroky preto, aby sme mohli dýchať čo najčistejší vzduch, a tento zákon k tomu dopomáha. Jednak transpozíciou európskej smernice, kde dávame jednoznačné pravidlá pre zariadenia, tzv. stredne veľké a veľké spaľovacie zariadenia, kde jednoznačne dávame limity, aké, koľko jednoducho tých znečisťovacích látok môžu vypúšťať, aké majú podmienky, aké sankcie dostávajú za to, keď jednoducho tieto veci nedodržujú. Čo sa týka informovanosti občanov, reaguje tento zákon na tú situáciu, ktorá tu nastala minulý rok vo februári, keď proste boli, mali sme problém so smogovými dolinami niekde a jednoducho občania, a nielen občania, ale ani starostovia a primátori, to znamená, neboli, nevedeli o tej situácii, neboli informovaní dostatočne dopredu, to znamená, nemohli informovať ani občanov. To znamená, aby toto sa nestalo, tak zavádzame informačný systém spoločne s ministerstvom vnútra, kde cez verejnoprávne médiá budeme informovať, keď takáto situácia nastane, je to konkrétne napísané, akým spôsobom. A čo sa týka tých zón, nízkoemisných zón, tak viete, pani poslankyňa, vy hovoríte, že je tu nejaká skupina, ktorá dáva proste, ja neviem o tom podaní, poviem úprimne, kde žaluje mesto. My týmto zákonom dávame práve možnosť mestám, aby takéto nízkoemisné zóny si zaviedli. To je pre tých ľudí, to je to, čo oni žalujú. To znamená, my im dávame na to priestor. A že aké to bude mať ekonomické dopady, tak keď jednoducho mesto Bratislava sa rozhodne, že niekde vytvorí nízkoemisnú zónu a oni musia rozhodnúť, že s akými podmienkami, kto tam môže ísť, do akej miery to bude prísne, čo musia, komu dajú výnimku, tú výnimku musia dať, lebo tam ľudia bývajú, to znamená, nemôžete ich odtiaľ vylúčiť, proste nejaké výnimky musia mať. Ale to je na tých mestách, obciach a hlavne mestách, lebo sa to týka hlavne veľkých miest, že ako si nastavia tú svoju nízkoemisnú zónu. Ja viem, že napríklad už pán primátor Choma avizoval, že v Žiline to chcú zaviesť, o tom viem, hej, ale ja dúfam, že k tomu sa prihlási čím viac miest na Slovensku, lebo jednoducho tieto podmienky sme im týmto, aj týmto zákonom povoľujeme. A ja dúfam len v to, vy ste hovorili o ozóne, o rôznych veciach, že ten môj štvrtý bod dnes je Montrealský protokol, ktorý je práve o tej veľkej dohode proti ozónu, nie proti ozónu, ale proti fluorovaným uhľovodíkom a proti freónovým plynom, kde práve riešime to, že čo si môžu jednotlivé štáty dovoliť a čo by si nemali dovoliť. Že to doteraz ste nezahlasovali za tieto medzinárodné naše dohody, že za túto dohodu zahlasujete. Ďakujem pekne.
B. Bugár, podpredseda NR SR: (2003-09-09):
Pán podpredseda vlády ako navrhovateľ, môžete mať, samozrejme, pripomienky. Nech sa páči.
Záhumenský, Marian, poslanec NR SR (2012-12-17):
Ďakujem pekne, pán predsedajúci. Pán poslanec Galko, vás je zážitok počúvať. To, čo vy ste schopný vyprodukovať a vyfabrikovať, je skutočne vás zážitok počúvať a v zmysle zásady, že najlepšia obrana je útok, sa jej úplne držíte. Vás nezaujíma to, čo bolo, vás nezaujíma to, keď ste sedeli vo vláde, čo sa dialo? Vás nezaujímalo to, že potravinová pomoc mala končiť 29. 11. 2011 a že bola predĺžená do 29. februára 2012? A vy obviňujete súčasného ministra, že nedal 1. februára žiadosť, keď sme nemali ukončenú ešte ani potravinovú pomoc za rok 2011 a kde ste boli aj vy ako člen vlády a, samozrejmá vec, plnú zodpovednosť nesie pán Simon ako vtedajší minister, že ste urobili hanbu Slovensku, že ste urobili škandál, ktorý znie v celej Európe, ako Slovensko nebolo schopné zabezpečiť potravinovú pomoc? Vás to nezaujíma? Vy obviňujete súčasnú vládu, že nedokázala napraviť vaše hriechy, ktoré ste spôsobili a to ešte po čase? Veď to je úplne neuveriteľné! To je neuveriteľné! Vy ste sa stali poľnohospodársky odborník z večera do rána, keď ste prestali odpočúvať, a keď ste boli vo vláde, ste sa asi zamestnávali len tým odpočúvaním, lebo asi iné vás nezaujíma, a preto vás nezaujíma minulosť, lebo nechcete počuť o vašej minulosti. To je skutočne unikát, proste vás tu počuť s tými všetkými obvineniami, ktoré nemajú absolútne nič spoločné s faktami. Viete čo? Čo ste robili, keď pán Simon nepredložil žiadnu národnú pozíciu počas vlády pani Radičovej? Prečo ste vo vláde nekritizovali pána Simona, že kde je národná pozícia? Prečo nekomunikuje rezort s poľnohospodármi, prečo nekomunikuje so samosprávou, prečo sa nepripravuje národná pozícia? Prečo ste nepredložili do parlamentu, keď ste mali väčšinu, národnú pozíciu, aby sme ju mohli tu pre poľnohospodárov schváliť? A dneska hovoríte, že nie je národná pozícia, keď sa pracuje? Pán Galko, prosím vás, prebuďte sa.
Hrnčiar, Andrej, podpredseda NR SR (2019-04-04):
Pán poslanec Galek.
P. Hrušovský, predseda NR SR: (2003-09-19):
(Hlasovanie.) Prítomných je 137 poslancov, za 126, proti 11. Schválili sme pripomienku pána prezidenta pod bodom 2. V. Ondrejka, poslanec: Tretia pripomienka. Gestorský výbor ju odporúča neschváliť.
Grendel, Gábor, podpredseda NR SR (2022-09-20):
Otváram rozpravu, do ktorej som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Nikto. Končím možnosť prihlásiť sa do rozpravy. Vyhlasujem rozpravu za skončenú. Pán navrhovateľ si neželá záverečné slovo a pani spravodajkyňa takisto nie. Vyhlasujem trojminútovú prestávku, po ktorej budeme pokračovať hlasovaním. (Prestávka.)
L. Žitňanská, poslankyňa: (2007-02-06):
Ide o návrh novely Občianskeho zákonníka, kde po novele Občianskeho súdneho poriadku, ktorým boli zrušení súdni vykonávatelia, v tejto časti Občianskeho zákonníka ostala stará formulácia, nahradením slovami „osobou poverenou súdom“. Súd rozhodne, koho poverí výkonom rozhodnutia v súlade s Exekučným poriadkom, ktorý túto formuláciu pozná. Pôjde o exekútora. Ide o technickú záležitosť. Poprosím o jej odsúhlasenie. Ďakujem pekne.
Danko, Andrej, predseda NR SR (2019-05-14):
Dovoľte mi zareagovať. V prvom rade chcel by som, Martin Fedor, tebe povedať, že máme korektné vzťahy roky, a verím, že sme sa jasne ujasnili, že traja ústavní činitelia, najvyšší, majú jasné smerovanie a víziu v zahraničnopolitickej orientácii. Ja som pripravený si sadnúť. Vo vzťahu k vám, pani poslankyňa Cséfalvayová, toto už bolo asi siedme, ôsme vystúpenie typu, kedy naozaj necitlivo, nevnímate možno aj iný názor, ja vás veľmi rád pozvem na raňajky a môžeme si to ešte raz porozprávať. Ale chcel by som povedať, že toto vystúpenie bolo ďaleko za hranou. A vaše uznesenie nebude a nebolo schválené ani na koaličnej rade len preto, že ste tam znova to, čo ste v texte tu rozprávala, podsunula. Ak by to bola len čistá deklarácia úcty k vstupu do Európskej únie, kedykoľvek ho schválime. A o tom vás ubezpečujem. Čo sa týka toho, pán Kolteba, opakovane, ešte raz, keďže tá zmluva je irelevantná, bezvýznamná, teraz naozaj je v rovine draftov, môžeme vám takých draftov dať 50, ale povedal som vám, že my nikdy ten text nepodporíme. A tak ako sme my, nie vy, zastavili istanbulský a tak isto sme my našli variantu v koalícii aj k iným listinám bez ĽSNS, tak verím, že to vydržíme aj ďalej. Čo sa týka extrémizmu, práve takéto vyjadrovania a polarizácia spoločne pomáha k nárastom takých vecí, akých sme svedkami v dnešnej spoločnosti. A preto som aj ja zvolil tú formu komunikácie aj so stranou pána Kotlebu, tak ako som to urobil v nedeľu a budem v tom pokračovať. Ešte raz by som povedal, že aj mojich poslancov, samozrejme, vyzývam na vzájomnú úctu v dialógu. Nemám problém to povedať pánovi Paškovi, tak ako vám, pán Poliačik, a verím, že zachováme priateľskú a pracovnú atmosféru v sále tak, aby sme dôstojne reprezentovali občanov. O nič iné mi nejde. Ďakujem ešte raz a som rád, že som stihol reagovať a môžem odísť do relácie.
M. Číž, podpredseda NR SR: (2006-12-12):
Posledným ústne prihláseným do rozpravy teda je pán poslanec Jarjabek. Má slovo, nech sa páči.
V. Veteška, podpredseda NR SR: (2005-06-30):
Ľ. Lintner, poslanec: No reagujem na pani Navrátilovú. Vlastne ona potvrdila všetkých, čo predtým hovorili. Potom je situácia taká, ak nechcete vystupovať, keďže tu nie je minister, tak možno bolo dobré – a ja si aj cením slová predsedu výboru, ktorého som počul hovoriť aj na koaličnej rade o tomto probléme a hovoril veľmi otvorene –, tak potom bolo treba sa dohodnúť a preložiť tento bod za účasti ministra. Lebo potom tu len formálne sedíme, možno sa usmievame, možno niektorí cez slzy, ale neriešime problém. A to ma na tej celej situácii mrzí. Čiže ak by som mohol plynulo prejsť do procedurálneho návrhu – síce viem, že nemôžem –, pán podpredseda, ale keby ste neuzavreli rozpravu a k tomuto problému sa treba vrátiť. Ďakujem.
Danko, Andrej, predseda NR SR (2017-03-24):
Ďakujem. Na vystúpenie pani poslankyne žiadna faktická poznámka. Vzhľadom na to vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Cech, Jozef, poslanec NR SR (2024-10-23):
Vážený pán predsedajúci, milé kolegyne, kolegovia, v rozprave vystúpil jeden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-06-22):
(Prestávka.) (Po prestávke.)
B. Bugár, podpredseda NR SR: (2006-03-16):
Pristúpime teraz k druhému čítaniu o návrhu poslanca Národnej rady Slovenskej republiky Ivana Šimka na vydanie zákona o protikomunistickom odboji (tlač 1448). Dávam slovo poslancovi Ivanovi Šimkovi, aby návrh zákona odôvodnil.
I. Šulaj, poslanec: (2005-01-19):
Ďakujem za pozornosť.
Kollár, Boris, predseda NR SR (2020-07-24):
Prosím kolegov, aby sa nevysmievali, každý sa môže pomýliť, buďte takí láskaví. (Povedané súbežne s navrhovateľom.)
Grausová, Natália, poslankyňa NR SR (2016-05-24):
Ďakujem. Mali by sme mať na pamäti ešte jednu vec, že jednak, samozrejme, gamblerstvo je choroba. Teraz liečenie, ktoré je určite nie lacné, každého jedného človeka, každého jedného gamblera. Malo by nám záležať nielen teda, samozrejme, na tých najchudobnejších, ale mne záleží, prepáčte, aj na človeku zo strednej vrstvy, aby sa nestal gamblerom, aby si nezničil rodinu. Tu nejde teraz len o tých najchudobnejších. A pokiaľ mám skúsenosti z ambulancie také, že mnoho detí práve pri hracích automatoch sa prvý raz stretlo s drogou, pretože tí zločinci, ktorí predávajú drogy, vedia, kde tie deti majú oslovovať. Hranie, hracie automaty a teda herne podľa mňa je to zločin a sú to špinavé peniaze, ktoré sú takto zarobené. A ja podporujem tento návrh a len dúfam, že sa nám možno časom podarí aj plošný zákaz každého jedného takéhoto nemravného podnikania. Ďakujem.
P. Paška, predseda NR SR: (2009-03-11):
Poprosím teraz pani poslankyňu Gabániovú, aby uviedla v prvom čítaní hlasovanie o vládnom návrhu zákona, ktorým sa dopĺňa zákon č. 2 o posudzovaní a kontrole hluku, je to tlač 927. (Hlasovanie o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov v znení zákona č. 461/2008 Z. z. a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 927.)
Beblavý, Miroslav, poslanec NR SR (2018-09-18):
Ďakujem, pán predseda. Ďakujem aj tebe, Jozef, za tú faktickú a, samozrejme, máš pravdu v tom, že ten mechanizmus bol nastavený pri veľkej daňovej reforme v roku 2004, aj keď treba povedať, že počas krízy sa upravoval ako dočasné opatrenie, takže sa do toho vstupovalo a mohlo sa to aj vtedy opraviť. Ale čo by som možno doplnil v tej súvislosti, je naozaj to, že vtedy sa robila obrovská zmena daňového systému, kde boli ťažko odhadnuteľné dôsledky a aj medzinárodné autority vtedy upozorňovali, že je veľmi ťažké odhadnúť, k čomu to presne povedie finančne. Preto sa aj tá reforma nastavovala jednak relatívne konzervatívne, aby sa nepočítalo s najlepším, ale skôr s tým horším scenárom, a zároveň sa do nej zapracovávali aj nejaké takéto automatické poistky, že keby to nedopadlo dobre, aby v ďalších rokoch sa to aj samo korigovalo smerom k vyšším príjmom. S tým, že bolo povedané, že je naozaj najmenší problém vstúpiť do zákona a upraviť tieto čísla podľa toho, ako to, ako sa tá situácia bude vyvíjať. Musím však povedať, že to, čo sa potom odohralo, bolo, že naozaj o dva roky nastúpili vlády Roberta Fica a tým vždy vyhovovalo naozaj čo najviac tie príjmy zvýšiť, nielen z titulu rastu ekonomiky, ale z titulu toho, že čoraz viac ľudí preskakuje do vyšších daňových percent a to je niečo, čo je podľa mňa legitímne kritizovať, aj keď je legitímne ľavicové to presadzovať. Len dostali sme sa neriešením tohto problému naozaj do bodu, kde človek na minimálnej mzde, s ktorým by sme mali byť všetci solidárni, je skôr solidárny dneska s nami, s vysoko príjmovými zamestnancami, a so štátom a to, verím, že ani z ľavicového pohľadu nie je v poriadku, a preto verím, že budeme hľadať aj nejaký spoločný prienik v riešení tejto problematiky.
Paška, Pavol, predseda NR SR (2012-08-07):
Vyhlasujem, pán poslanec, vyhlasujem rozpravu za skončenú. Pán minister, pán spravodajca? Nie. Takže budeme teraz hlasovať o tomto návrhu zákona v prvom čítaní, pán spravodajca.
Hort, Milan, podpredseda NR SR (2011-02-10):
Ďakujem pekne. Počuli sme stanovisko prednesené pánom spravodajcom, aj v súlade s dohodou s pánom ministrom, prerušujem rokovanie o tomto bode programu. A budeme pokračovať druhým čítaním o návrhu poslancov Národnej rady Slovenskej republiky Dušana Jarjabka a Mojmíra Mamojku, na vydanie zákona, ktorým sa mení a dopĺňa zákon č. 522/2008 Z. z. o vyznamenaniach Slovenskej republiky . Návrh je uverejnený ako tlač 177 a spoločnú správu výborov máte ako tlač 177a. Dávam slovo Dušanovi Jarjabkovi, aby návrh zákona odôvodnil. Spravodajcom je pán poslanec Ján Senko, ktorý sa pripraví v ďalšom svojom vystúpení. Pán poslanec, nech sa páči.
Bugár, Béla, podpredseda NR SR (2017-10-11):
Pripájame sa, ale nabudúce musíme zaviesť normálne aj takýto procedurálny návrh. Ale je to v poriadku. Písomný netreba. Pán poslanec Fedor, nech sa páči.
Šimečka, Michal, podpredseda NR SR (2024-04-23):
Ďakujem pekne. Pán poslanec Muňko.
B. Bugár, podpredseda NR SR: (2004-02-03):
M. Maxon, poslanec: Ďakujem pekne. Podľa mojej evidencie sme nehlasovali o bode č. 20.
Kéry, Marián, poslanec NR SR (2017-12-08):
... a že sa nám podarí naplniť a splniť ten primárny cieľ, ktorý sme si dali, a to je zvýšenie čistého príjmu pre zamestnancov, ktorí pracujú počas štátnych sviatkov, počas víkendov alebo v noci. Ďakujem.
Grendel, Gábor, podpredseda NR SR (2023-03-16):
Vyhlasujem rozpravu za skončenú. A v záverečnom slove teraz vystúpi pán navrhovateľ. Nech sa páči.
P. Miššík, poslanec: (2007-09-04):
Prečítam, čo dnes, aký deň je a aká je schôdza. Dnes je návrh na vyslovenie nedôvery členke vlády Slovenskej republiky Viere Tomanovej, poverenej riadením Ministerstva práce, sociálnych vecí a rodiny Slovenskej republiky. Teda ministerkou je Tomanová a my ako opozícia sme dali návrh v zmysle rokovacieho poriadku, na základe ktorého sme kontrolovali jej činnosť a domnievame sa, že stratila našu dôveru. O tomto nehovorila vôbec moja predrečníčka absolútne ani slovo. Spomínala od Palacku až po neviem koho, ale nehovorila vôbec k veci. Znova, pán predseda, ste vašu pani kolegyňu vôbec nezastavili. Takže niekto číta a cituje rokovací poriadok a niekto sa podľa neho vôbec nespráva. Ďakujem pekne.
Poliačik, Martin, poslanec NR SR (2018-05-10):
Áno, pán poslanec Jakab, ďakujeme veľmi pekne. Že ak by sme sa dostali do toho, že takýmto spôsobom budeme tie veľké ako systémové reformné diela v oblasti školstva pretláčať cez parlament, tak to nebude zvyšovať dôveryhodnosť tých budúcich zmien a znižuje to aj ich kompatibilitu navzájom. Lebo keď každé jedno bude vystavené tlakom ešte počas toho, ako je na pôde parlamentu, tak nemôžme čakať, že tie zákony potom budú sedieť medzi sebou. (Ruch v sále.) Ďakujem. Ďakujem veľmi pekne. (Záverečné poďakovanie rečník zakričal.)
Z. Horváth, poslanec: (2004-06-24):
Po prvé. V čl. I sa za 9. bod vkladá, teda navrhujem vložiť nový desiaty bod, ktorý znie: 10) V § 122 sa vypúšťajú ods. 11 a 12, doterajšie ods. 13 až 17 sa označujú ako ods. 11 až 15. Doterajšie body 10 až 25 sa označujú ako body 11 až 26. Po ďalšie, teda po druhé. V čl. II sa slová 14. bodu, 16. bodu až 18. bodu a 23. bodu až 25. bodu nahrádzajú slovami 9. bodu, 11. bodu až 15. bodu, 17. bodu až 21. bodu, 24. bodu až 26. bodu. Navrhujem vypustenie právnej úpravy, ktorou sa taxatívne vymedzujú dôvody odvolania člena Rady riaditeľov Sociálnej poisťovne vládou Slovenskej republiky. Po ďalšie, žiadam o bodoch spoločnej správy 2, 3, 7 hlasovať osobitne. Pán predsedajúci, ďakujem, skončil som.
P. Paška, predseda NR SR: (2006-10-24):
(Hlasovanie.) 137 prítomných, 136 za, 1 bol proti. Konštatujem, že sme tento návrh prijali.
V. Veteška, podpredseda NR SR: (2007-05-11):
(Hlasovanie.) Prítomných 134, za 55, proti 37, zdržali sa 40, nehlasovali 2. Konštatujem, že tieto návrhy pána poslanca Lišku sme neschválili.
Zimenová, Zuzana, poslankyňa NR SR (2018-05-25):
Ďakujem za slovo. Pán predsedajúci, dajte, prosím, hlasovať o návrhu uznesenia Národnej rady k predloženou skupinou poslancov. Gestorský výbor odporúča schváliť.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 140 poslancov, za návrh hlasovalo 135 poslancov, proti nebol žiaden poslanec, zdržali sa 4 poslanci, nehlasoval 1 pán poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej prosím spravodajcu, ktorého určil navrhnutý gestorský výbor pre hospodárske záležitosti, poslanca Andreja Kolesíka, aby uviedol hlasovanie v prvom čítaní o vládnom návrhu zákona o stavebných výrobkoch (tlač 389). Nech sa páči, pán poslanec.
Laššáková, Jana, podpredsedníčka NR SR (2014-12-04):
Pán minister, chcete odpovedať.
Klus, Martin, poslanec NR SR (2019-05-14):
Ďakujem. Ja som tu už niekoľkými faktickými poznámkami reagoval na to, kde sa stratil konsenzus v zahraničnej a európskej politike Slovenskej republiky. Tu sme mali viditeľný príklad kde konkrétne. A ja, pán predseda, si dovolím tiež apelovať, ak teda hovoríte o programovom vyhlásení vlády a že ho teda vaši poslanci striktne dodržiavajú, začnime programovým vyhlásením vlády v bode Bezpečnostná obrana a stratégia Slovenskej republiky. Už dva roky tu márne čakáme, ako ju s radosťou aj opozícia podporí, pretože v tomto smere veríme, že dokáže existovať konsenzus. A ak je problém len to, že sú tam zmienky, aj to nepriame, o Ruskej federácii, tak potom sa tu asi bavíme o tom, že tu niekto skutočne nedodržiava zahraničnú politickú líniu Slovenskej republiky. A toto považujeme za problém.
Jarjabek, Dušan, poslanec NR SR (2020-07-23):
Ďakujem za slovo, pán predsedajúci. Pán minister, vyhrážate sa poslancom Národnej rady Slovenskej republiky. Ja si to od vás vyprosím. Ja si to skutočne od vás vyprosím. Ste veľmi slabý minister na to, aby ste niečo takéhoto mohli povedať. Máte veľmi málo skúseností, aby ste mohli takto absolútne robiť vyhrážky voči ľuďom, ktorí absolútne nevedia, o čom hovoríte, a drvivá väčšina z nich sú slušní ľudia v tejto spoločnosti a v parlamente takisto. Ešte raz, vyprosím si od vás tieto vyhrážky, pribrzdite! Robíte ramená, ako chcete pôsobiť chlapsky ako minister národnej obrany, to môžete v kasárňach. Každé takéto vyhrážanie, pán minister, je prejav slabosti. A ešte ste povedali jednu, prepáčte, hlúposť v tom svojom prejave. Hovorili ste o diplomovke Matovičovej a zároveň ste povedali, že za stav školstva môže predchádzajúca vládna garnitúra. Prosím vás pekne, uvedomte si, čo ste povedali. Čo má táto, teda predchádzajúca garnitúra, ktorá teda podľa vás a je teda zodpovedná za školstvo a školský systém, a čo má spoločného s diplomovkou Matoviča, ktorý ju obhajuje tak, ako ju obhajuje? Čo s tým má spoločné ten systém, ktorý je v súčasnosti? Veď si uvedomte, čo ste povedali.
Laššáková, Jana, podpredsedníčka NR SR (2012-10-25):
Pán poslanec Kuffa, nech sa páči.
A. Bobrík, poslanec: (2007-10-18):
Pán poslanec Novotný predložil procedurálny návrh podľa § 73 ods. 3 písm. a) vrátiť návrh zákona jeho navrhovateľovi na dopracovanie. Pán predsedajúci, dajte o tomto procedurálnom návrhu hlasovať.
Pellegrini, Peter, predseda NR SR (2014-12-09):
Ďakujem pekne. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Kollárovi, aby nás informoval. Nech sa páči, pán poslanec, máte slovo.
Saloň, Marián, poslanec NR SR (2021-10-06):
Ďakujem pekne, pán predsedajúci. Pán poslanec Kyselica, presne teraz ste ukázali, ako vyzerá kvalitný legislatívny proces. Samotný zákon má šestnásť riadkov, vyše 22 minút ste tu čítali pozmeňujúce návrhy a ich odôvodnenie. Takže, ale minimálne jednu pozitívnu vec sme sa dozvedeli, že podpredseda vlády Holý má aj štátneho tajomníka, ktorý je tak bezvýznamný, že sa naňho zabudlo ešte aj pri platových náležitostiach. A teraz mu idete priznávať paušálne náhrady. To je fakt super. Ďalší pozmeňovák, zákon o Policajnom zbore. Ja to nazvem slušne, je to prílepok a verím, že pani prezidentka tento zákon kvôli tomu prílepku vráti. Vy ste bývalý policajt a poznáte ten § 35 ods. 2, ktorý bol dlhodobo, ale dlhodobo kritizovaný vždy opozíciou a takisto aj Odborovým zväzom Policajného zboru, čiže bude ma zaujímať stanovisko odborárov k tomuto návrhu zákona, lebo to sa tak dlho proti tomuto paragrafu bojovalo, že sa nakoniec zrušil a vy ho teraz jedným šmahom ruky vrátite naspäť. Som zvedavý, ako bude definované dôležitý záujem služby, ak si to vyžaduje, že kde je zadefinovaný tento pojem, a tak ako ste cez zákon o štátnej službe profesionálnych vojakov odvolávali riaditeľov úradov práce, tak teraz idete prílepkom odvolávať cez zákon o štátnej službe civilnej, idete odvolávať policajtov. A na záver, platové triedy. Prosím vás, čo vás viedlo k tomu, keď historicky dlhodobo v zákone o štátnej službe boli nastavené platové triedy tak, že bolo stredoškolské vzdelanie, vysokoškolské vzdelanie prvého stupňa a tie najvyššie platové triedy s najvyšším platovým ohodnotením, kde sa vyžadovala vysoká odborná kvalifikácia, mali druhostupňové vysokoškolské vzdelanie? A vy to idete teraz zdeformovať, kde vysokoškolský stupeň, druhý stupeň vzdelania idete nahrádzať prvým stupňom a nejakou praxou. Ako sa budú títo ľudia medzi sebou navzájom rešpektovať, keď jeden bude mať vysokú školu... (Prerušenie vystúpenia časomerom.)
Laššáková, Jana, podpredsedníčka NR SR (2015-06-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky. Za klub KDH tak vystúpi pán poslanec Pavol Zajac, ďalej sú písomne prihlásení do rozpravy páni poslanci Daniel Lipšic a Alojz Hlina. Nech sa páči, pán poslanec Zajac, máte slovo.
Blanár, Juraj, podpredseda NR SR (2022-03-18):
Pán spravodajca Dobeš.
Kavecká, Monika, poslankyňa NR SR (2020-07-08):
Vážený pán predseda, vážené pani poslankyne, vážení páni poslanci, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona (tlač 154). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 11. septembra 2020 a gestorský výbor do 14. septembra 2020. Prosím, pán predseda, otvorte všeobecnú rozpravu. Ďakujem.
Blaha, Ľuboš, podpredseda NR SR (2024-01-09):
Pán poslanec Tomáš Valášek.
Štefanec, Ivan, poslanec NR SR (2010-07-08):
Ďakujem, pán predseda. Prvé rokovanie výboru pre európske záležitosti sa uskutoční zajtra v zasadačke výboru po skončení dopoludňajšieho rokovania. Vďaka.
Puškárová, Paula, poslankyňa NR SR (2024-09-17):
Ďakujem veľmi pekne, pán predsedajúci. Vážený pán predsedajúci, kolegynky, kolegovia, v rozprave k tomuto zákonu vystúpili traja poslanci, nebol podaný žiaden procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať predkladaný návrh zákona v druhom čítaní.
Pellegrini, Peter, predseda NR SR (2015-03-19):
Prezentujme sa a hlasujme o ďalšom pozmeňujúcom návrhu pani poslankyne Pfundtner. (Hlasovanie.) Prítomných 139 poslancov, za hlasovalo 60, proti boli 3, zdržalo sa 76. Tieto body sme neschválili.
Pellegrini, Peter, poslanec NR SR (2011-11-30):
Ďakujem veľmi pekne, pán predsedajúci, za slovo. Vážené panie poslankyne, páni poslanci, vážený pán minister, ja opäť chcem len upozorniť kolegov, čo všetko obsahuje spoločná správa, a okrem pozmeňujúcich návrhov, ktoré sa dotýkajú zákona o spotrebnej dani z minerálneho oleja, obsahuje aj množstvo ďalších článkov, ktoré majú novelizovať aj iné zákony, a nie vždy som toho názoru, že sa týkajú alebo majú vôbec nejaký súvis so zákonom o spotrebnej dani z minerálneho oleja. Preto by som chcel požiadať o vyňatie týchto bodov zo spoločnej správy a žiadam o nich hlasovať samostatne. Je to bod 12 spoločnej správy, kde sa do tohto zákona vkladá novelizácia zákona o štátnej službe colníkov a riešia sa tam platy vedúcich predstaviteľov kompetenčného centra po zjednotení úradu daňového a colného na finančné riaditeľstvo a vzniku kompetenčného centra. Čiže v zákone o spotrebnej dani z minerálneho oleja sa majú riešiť platy a príplatky za riadenie riaditeľa, námestníkov a podobne. Ďalej bod 14. To už je úplne prekvapivé. V zákone o spotrebnej dani z minerálneho oleja, prosím pekne, novelizujeme zákon o starobnom dôchodkovom sporení a v zákone o spotrebnej dani z minerálneho oleja riešime nároky dôchodkovej správcovskej spoločnosti a na odplatu za zhodnotenie majetku aj v dlhopisovom dôchodkovom fonde. Zároveň sa v zákone o spotrebnej dani z minerálneho oleja navrhuje zmeniť spôsob výpočtu odplaty za zhodnotenie majetku v dôchodkových fondoch. Čiže ešte raz upozorňujem kolegov aj občanov Slovenskej republiky, ak sa budú zaoberať problematikou starobného dôchodkového sporenia, aby neopomenuli v rámci všetkých noriem, ktoré budú študovať, študovať aj normu o spotrebnej dani z minerálneho oleja. Takže aj bod 14 žiadam na samostatné hlasovanie. A potom aj bod 20 spoločnej správy, ktorý zas novelizuje zákon o orgánoch štátnej správy v colníctve. A opäť rieši nedostatočne pripravené zjednotenie daňovej a colnej správy, pretože opäť sa zaoberá povinnosťami alebo kompetenciami kompetenčného centra, a opravuje tak to, čo nebolo schopné komplexne pripraviť na riadne rokovanie Národnej rady. Takže 12, 14, 20, sú tam aj ďalšie novely článkov, ale tie, zdá sa, že môžu súvisieť so zákonom o spotrebnej dani, keďže ide o núdzové zásoby ropy alebo o zákon o správe daní a organizácii v oblasti správy daní a tak ďalej, takže tie si ešte viem predstaviť. Ale zákon o starobnom dôchodkovom sporení a o štátnej službe colníkov, kde zvyšujeme platy riaditeľom kompetenčných centier, myslím si, že to nesúvisí s predmetným návrhom zákona, preto poprosím o samostatné hlasovanie o týchto troch bodoch spoločnej správy. Ďakujem pekne.
Blanár, Juraj, podpredseda NR SR (2022-10-27):
Ďakujem, pán spoločný spravodajca. Otváram rozpravu. Konštatujem, že písomne sa nikto neprihlásil do rozpravy, dávam teda možnosť prihlásiť sa ústne. Pán navrhovateľ Kremský sa hlási. Rovnako pán poslanec Milan Potocký. Uzatváram možnosť prihlásiť sa do rozpravy. Pán navrhovateľ Kremský, máte slovo, nech sa páči. A po ňom pán poslanec Potocký.
P. Hrušovský, predseda NR SR: (2005-03-17):
Vyhlasujem dvadsaťminútovú prestávku, panie poslankyne, páni poslanci. (Prestávka.) (Po prestávke.)
Fronc, Martin, poslanec NR SR (2014-06-03):
Ďakujem pekne, pani predsedajúca. Timeo Danaos dona ferentes. Pán kolega, váš návrh spolu s návrhom kolegu Hubu a Kadúca je typicky danajský dar. Ak chcete spojiť ústavný zákon o ochrane manželstva so zrušením Mečiarových amnestií, nie je to nič iné, len ten hrozný danajský dar. A ja len neviem, či to robíte zámerne, alebo ste natoľko naivný. Ďakujem.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme. (Hlasovanie.) Prítomných 140 poslancov, za 49, proti 57, zdržalo sa 34 poslancov. Tento návrh sme neschválili. Nech sa páči.
Kremský, Peter, poslanec NR SR (2021-06-17):
Ďakujem, pán predseda. Vážené dámy, vážení páni, kolegovia, ctená snemovňa, tento návrh zákona odôvodnil už pán minister hospodárstva dnes dopoludnia, takže nebudem zachádzať do veľkých detailov. Ide o opravu znenia zákona, ktoré by od 1. 7. 2021 zaviedlo podmienky, ktoré by výrazne administratívne zaťažili ľudí a spoločnosti, ktoré na vykurovanie svojich objektov využívajú skvapalnený ropný plyn, tzv. LPG. Vlastne prišlo by k takej situácii, že vlastne každá takáto nádrž, ktorú ľudia majú pri svojom dome alebo pri svojej firme, by sa stala colným skladom a títo ľudia by vlastne museli absolvovať všetky byrokratické, zbytočné byrokratické úkony, ktoré s tým súvisia, a vlastne dokonca v niektorých prípadoch by museli platiť aj spotrebné dane. Čiže vlastne táto novela zákona, ktorú sme iniciovali v spolupráci s ministerstvom financií, mení tieto podmienky a prináša úpravu, ktorá vlastne prenesie tieto byrokratické povinnosti na ich dodávateľov, ktorí s nimi majú skúsenosti a ktorých relatívne bezproblémovo vedia vybaviť, a takisto spolupracujú s colnou správou, Finančnou správou a ďalšími orgánmi. Takže, ako som spomínal, nebudem zachádzať do detailov, v prípade potreby v rozprave môžem zareagovať na prípadné otázky. Ďakujem.
M. Číž, podpredseda NR SR: (2007-03-23):
(Hlasovanie.) Prítomných 128 poslancov, za návrh 51 poslancov, proti 66 poslancov, zdržalo sa 11 poslancov. Konštatujem, že tieto návrhy sme neschválili.
Figeľ, Ján, podpredseda NR SR (2015-10-06):
Nech sa páči, Jozef Mikloško.
Bugár, Béla, podpredseda NR SR (2017-11-28):
Vážené panie poslankyne, vážení páni poslanci, prosím, aby ste zaujali svoje miesta tu v rokovacej sále, a budeme pokračovať hlasovaním. Najprv pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady (tlač 694). Tento bod sme prerokovali ešte na 21. schôdzi. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 694.) Teraz dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 20. septembra 2017. Nech sa páči, prezentujme sa a hlasujme. (Hlasovanie.) Prítomných 137 poslancov, za 80, zdržalo sa 57 poslancov. Konštatujem, že návrh uznesenia sme schválili. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 792). Dávam slovo predsedovi výboru pre financie, rozpočet poslancovi Kamenickému, aby návrh na skrátené legislatívne konanie uviedol. A hlasovanie teda k tomu. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 792.)
Grendel, Gábor, podpredseda NR SR (2022-10-20):
Ďalšia otázka je tak isto od pána poslanca Šudíka. Adresátkou je opäť pani podpredsedníčka vlády a otázka znie: „V rámci partnerskej dohody by mala najväčšia časť investícií smerovať na zelené a klimatické ciele, vrátane zvýšenia energetickej bezpečnosti Slovenska. Chcem sa opýtať, či bude časť financií z 13 miliárd eur vyčlenená aj na geotermálnu energiu či na obnoviteľné zdroje energie pre výrobu tepla z centrálneho zdroja tepla.“
Paška, Pavol, predseda NR SR (2014-05-27):
Pekné predpoludnie, dámy a páni. Vážené pani poslankyne, vážení páni poslanci, budeme pokračovať v prerušenom rokovaní programu schôdze, poprosím vás o zaujatie miesta a registráciu v hlasovacom zariadení. Budeme pokračovať v rokovaní o vládnom návrhu zákona č. 326 o lesoch, je to tlač 724. O slovo poprosil, požiadal pán minister Jahnátek. Pán minister, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony , tlač 724.)
M. Jureňa, minister pôdohospodárstva SR: (2007-05-10):
Predkladaný vládny návrh zákona rieši päť základných okruhov a síce odstránenie deformácií pri zabezpečení odborného hospodárenia v lesoch vlastníkov lesa malej výmery, ďalej hospodárske spôsoby a ich formy, výber vyhotovovateľa lesného hospodárskeho plánu a s tým súvisiacich činností, vrátane spôsobu úhrady; ochranu lesných pozemkov a podmienky výkonu odbornej správy lesov. V nadväznosti na poznatky z aplikácie zákona o lesoch sa predloženým návrhom spresňujú niektoré pojmy a postupy pri jeho uplatňovaní. Riešia sa najmä tie ustanovenia zákona o lesoch, ktoré spôsobujú v praxi problémy, neumožňujú zabezpečiť odborné hospodárenie v lesoch v súlade s princípmi trvalo udržateľného rozvoja, prípadne nedostatočne zohľadňujú súčasný stav v majetkovoprávnom usporiadaní lesných pozemkov a zároveň nezohľadňujú negatívne dopady ich prijatia na štátny rozpočet. Predložený vládny návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými záväzkami Slovenskej republiky. Vážený pán predsedajúci, vážené pani poslankyne, páni poslanci, vzhľadom na potrebu zavedenia predloženého návrhu zákona do praxe, dovoľujem si vás požiadať o jeho prerokovanie a odporučenie na prerokovanie v Národnej rade Slovenskej republiky v druhom čítaní. Ďakujem.
Choma, Igor, poslanec NR SR (2015-06-24):
Ďakujem, chcem dať len do pozornosti všetkým členom výboru pre verejnú správu, že výbor bude rokovať o 12.30. Ďakujem.
Figeľ, Ján, podpredseda NR SR (2013-03-20):
S ďalšou poznámkou, nech sa páči, Viliam Jasaň.
Kmec, Peter, podpredseda vlády SR pre Plán obnovy a ekonomiku (2024-04-18):
Ďakujem, pán predsedajúci. V mene pani ministerky Zuzany Dolinkovej by som chcel poskytnúť nasledujúcu informáciu. Vážená pani poslankyňa, ďakujem za vašu otázku. Na území Slovenskej republiky je registrovaných viacero kombinovaných vakcín proti ochoreniu čierneho kašľa pre rôzne vekové kategórie. Ministerstvo zdravotníctva Slovenskej republiky eviduje krátkodobú nedostupnosť jednej z kombinovaných vakcín proti čiernemu kašľu do doby naskladnenia plánovanej dodávky od držiteľa rozhodnutia o registrácii vakcíny. Ministerstvo zdravotníctva v spolupráci so Štátnym ústavom pre kontrolu liečiv vydalo rozhodnutie pre veľkodistribúciu, výdaj a používanie vakcíny Boostrix Polio, ktoré by podľa informácií od zástupcu držiteľa mali byť dodané na územie Slovenskej republiky koncom budúceho týždňa a následne na základe objednávok dodávané do verejných lekární pre potreby pacientov. Ministerstvu zdravotníctva bola doručená informácia od zástupcu držiteľa jednej z kombinovaných vakcín proti čiernemu kašľu Boostrix o dlhodobej nedostupnosti tejto vakcíny z dôvodu globálnych problémov v dodávkach. Na základe tejto informácie ministerstvo zdravotníctva začalo podnikať kroky pre hľadanie alternatívneho riešenia vzniknutej situácie oslovením zástupcu držiteľa ďalšej registrovanej vakcíny. Ďakujem za vašu pozornosť. Skončil som.
Kollár, Boris, predseda NR SR (2022-09-28):
Len 18 mesiacov. S ďalšou faktickou poznámkou vystúpi pani poslankyňa Laššáková.
P. Paška, predseda NR SR: (2008-07-02):
(Hlasovanie.) 141 prítomných, 136 za, 3 sa zdržali, 2 nehlasovali. Tento návrh pána poslanca Mikuša sme schválili.
Zemanová, Anna, poslankyňa NR SR (2020-03-25):
Ďakujem pekne za slovo. Ja by som sa chcela vyjadriť k dvom veciam, čo ste povedali, pán kolega Susko, a síce ohľadom voľby a odvolávania členov Súdnej rady za vládu a parlament. To vôbec nie je vecou súdnych samospráv, ale je to výlučne vecou vlády a parlamentu. A keď sa takto vláda rozhodla, tak jednoducho ten návrh dala, asi vie prečo a z akého dôvodu. A čo sa týka, vy ste dali poznámku, že mal byť tento návrh zákona prerokovaný aj vo výbore pre ľudské práva a národnostné menšiny. Nuž, tak tento výbor nemohol byť zriadený zatiaľ, pretože nebol zvolený jeho predseda. A je to chybou vás, opozície, že ste sa nedohodli a nedali ste na, kandidáta na predsedu tohto výboru, ktorý by získal dôveru tejto snemovne. Takže, prosím pekne, pozerajte na seba a dohodnite sa vy v opozícii, aby bol navrhnutý taký predseda tohto výboru, ktorý si získa dôveru.
M. Číž, podpredseda NR SR: (2007-12-06):
Teraz dávam slovo spravodajcovi. Ešte máme krátku chvíľku. Pýtam sa, pán poslanec Lipšic, vy budete mať dlhšie vystúpenie? Dobre, ďakujem. Nech sa páči, pán spravodajca, máte slovo.
Blaha, Ľuboš, poslanec NR SR (2017-05-16):
Ďakujem pekne. Pán kolega Klus, spolupracujeme spolu dlhodobo, takže vieme, že máme mnohé rozdielne názory, ale čo sa týka Nigérie, nie. Čo sa týka Nigérie, súhlasím s tebou, že, samozrejme, sú oblasti Nigérie, kde aj zúri Boko Haram, kde sú naozaj veľmi vážne porušenia ľudských práv. Len ako som si všimol aj v Pozzallo v tom hotspote, ten problém je iný. Problém je biznis s ľuďmi. Problém je obchod s ľuďmi, ktorí prichádzajú z Nigérie nie preto, že by utekali pred Boko Haram, ale častokrát kvôli tomu, že sú zobraní smugglermi, čiže prevádzačmi ľudí. Naozaj ľudia, ktorí sú zúfalí a ktorí sú potom dovezení na Sicíliu, tam ich prevezme mafia alebo prevezme kriminálny alebo organizovaný zločin a títo ľudia sú celí šťastní vôbec, že prežijú potom v nasledujúcich podmienkach. Pretože robia v drogovom alebo v prostitúcii alebo v ďalšom kriminálnom prostredí. Čiže z tohto hľadiska týchto ľudí treba chrániť. Toto je pointa. Týchto ľudí treba chrániť a nemám pocit, že príchod do Európskej únie pre nich je ochranou v prípade, pokiaľ sú v područí organizovaného zločinu. K tej otázke k Rusku, tam sa, samozrejme, asi nikdy nezhodneme. Aj keď zhodneme sa na tom, čo je aj oficiálnou líniou slovenskej zahraničnej politiky, že, samozrejme, odsudzujeme každé porušenie medzinárodného práva, ale chcel by som len upozorniť, že, mimochodom, je porušením medzinárodného práva aj bombardovanie Sýrie bez dovolenia bezpečnostnej rady OSN. Prečo tam nekričíte, páni kolegovia, lebo Trump to urobiť môže a Putin niečo také urobiť nemôže? Viete, keď už chceme byť veľmi konzistentní v oblasti medzinárodného práva, tak odsudzujme každého. Porušuje Izrael medzinárodné právo, keď okupuje suverénne palestínske územia? No áno. Porušuje USA medzinárodné právo, pokiaľ bombarduje suverénnu Sýriu bez toho, aby malo súhlas Bezpečnostnej rady OSN? No áno. Tak potom buďme naozaj konzistentní. A, pán kolega Droba, k pánovi prezidentovi Kiskovi. No to, čo on narobil s Čínou, tie ekonomické a tie politické škody, také som ja v živote neurobil. Povedzte jeden príklad, reálny. Ďakujem.
Kolíková, Mária, poslankyňa NR SR (2023-03-15):
Ďakujem veľmi pekne. Ja by som si iba na záver dovolila uviesť, že si myslím, že je to dôležitá právne úprava. A k tým podnetom, ktoré tu boli od pána poslanca, si myslím, že sú veľmi relevantné. Ale myslím, že odpoveď dáva táto právna úprava aj o zneužívaní, napríklad potenciálne zo strany registrujúceho subjektu, ktorý by mohol mať nekalé záujmy pri vyčiarknutí, tak práve preto je tam proces popísaný v tej navrhovanej právnej úprave. To znamená, že počas toho procesu vyčiarknutia je tam aj proces pre súd, aby táto, tento subjekt mohol vykonať všetky úkony v záujme práve tých spotrebiteľov. Takže mne sa javí v rámci prvého čítania, čo môžem k tomu povedať ako spravodajca, že sa mi tam zdajú vyvážené tie záujmy. A keď tieto subjekty na jednej strane sú potenciálne vlastne tými, u ktorých môže skončiť dotácia v rámci dotačnej schémy, práve v rámci, v rámci schémy ministerstva hospodárstva, že to je potom to, ktoré je schopné spôsobilo vyhodnotiť, ktoré vlastne naozaj sú tie, ktoré kvalifikovane vedia zastupovať tých spotrebiteľov, veď v rámci toho dostávate dotácie, tak mi to dáva v nejakej miere zmysel, že tak to postavené je. Ale myslím si, že ten podnet z vašej strany je, je veľmi relevantný. A myslím si, že sa budeme ním ešte ďalej zoberať aj v druhom čítaní. Takže určite je dobré, aby k tomu aj pán navrhovateľ potom bližšie povedal. Toľko. Ďakujem pekne.
Klus, Martin, poslanec NR SR (2016-06-21):
To, že jedna zo základných úloh opozície, a teda možnosť preskúmavať veci verejné tam, kde sa dejú, je možné ju zrealizovať len na základe rozhodnutia výboru, bolo pre mňa tak trošku veľkým prekvapením, o to zvlášť, že vieme, ako funguje parlamentná matematika. Preto sme sa rozhodli, že bez ohľadu na to, kto je v tejto chvíli v opozícii alebo kto bude v opozícii v budúcnosti, je dôležité, aby sme takouto možnosťou disponovali a aby sme v rámci výkonu nášho mandátu mohli kedykoľvek preskúmať veci, na ktoré nás občania upozorňujú. Vnímal som to citlivo už ako poslanec mestského zastupiteľstva v samospráve, že takáto možnosť v podstate neexistuje, o to citlivejšie to vnímam ako poslanec Národnej rady Slovenskej republiky. Ako už bolo naznačené, v demokracii platí cyklickosť väčšín a cyklickosť menšín, čo v praxi znamená, že opozíciou môžete byť kedykoľvek vy, tí, ktorí túto možnosť dnes možno ešte odmietate, a my pevne veríme, že aj na základe našich vyjadrení v rozprave svoj názor zmeníte. Podobne, ako naznačil môj predrečník pán poslanec Fecko, bolo by pre mňa absolútne neprijateľné, aby v našich pomeroch fungoval režim podobný tomu v Maďarsku, nehovoriac o niektorých ďalších krajinách, najmä na Kaukaze, v Ruskej federácii, ale aj v niektorých ďalších krajinách, ktoré sa dnes označujú za demokratické, a napriek tomu vo veľkej miere obmedzujú prácu opozície, a to tým, že to, čo vyčítame dnes napr. Európskej únii, a to je demokratický deficit a nemožnosť prichádzať s legislatívnou iniciatívou, je v týchto krajinách intenzívne potláčaný. Je veľmi dôležité si uvedomiť, že ak tu boli výhrady, napr. s tým, ako bude táto možnosť zneužívaná opozíciou, tak podobné si pamätám v roku 2000, keď sa prijímal zákon o slobodnom prístupe k informáciám, ktorý ja osobne považujem za jednu zo základných esencií demokracie tejto krajiny. Samozrejme, mnohé problémy sa ukázali ako reálne, mnohé z nich sa v politickej praxi odzrkadlili ako pomerne problematické, faktom ale je to, že zákon o slobodnom prístupe k informáciám, ako som naznačil, umožňuje verejnú kontrolu a predovšetkým šetrenie verejných financií vďaka tejto kontrole. A som presvedčený o tom, že nami predkladaný návrh zákona túto kontrolu a zároveň aj šetrenie verejnými financiami len umocní. Ďakujem veľmi pekne.
Danko, Andrej, predseda NR SR (2016-06-16):
Ďakujem pani poslankyni. Konštatujem, že Národná rada zvolila v tajnom hlasovaní Jána Pálffyho za člena Správnej rady Ústavu pamäti národa na šesťročné funkčné obdobie. Vážení páni poslanci, pani poslankyne, pokračujeme v rokovaní tretieho dňa 6. schôdze Národnej rady Slovenskej republiky v prerušenej rozprave v prvom čítaní o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 136). Prosím poslankyňu Vieru Dubačovú, aby zaujala miesto určené pre navrhovateľov, a spravodajcu z výboru pre verejnú správu a regionálny rozvoj poslanca Gábora Grendela, aby zaujal miesto pre spravodajcov. V rozprave vystúpi posledný prihlásený do rozpravy pán poslanec Kresák. Nech sa páči.
Danko, Andrej, predseda NR SR (2018-11-28):
S reakciou, pán poslanec Pčolinský.
T. Mikuš, poslanec: (2003-02-26):
Pán poslanec Rusnák, ja si veľmi vysoko vážim tvoj prístup k vedeniu nášho odborného klubu a k tomu, aké aktivity spolu rozvíjame. Naozaj je to niečo, čo malo fungovať aj  v minulom volebnom období a nefungovalo. Ale neznamená to, že už to funguje tak, ako by to malo fungovať. Nemôžeme sa s tým uspokojiť. Znovu čo sa týka energetickej politiky, ak by mal niekto záujem, ja tu ten materiál mám, zhodou okolností som ho mal dneska v pošte. Je to návrh energetickej politiky, ktorý má dátum z roku 1999. Nová vláda energetickú politiku neaktualizovala. Podľa mojej mienky  to bola jej povinnosť  v novom volebnom období. Neurobila tak. Upozorňoval som vás na to vo svojom vystúpení, keď sme hovorili o programovom vyhlásení vlády. A ten návrh energetickej politiky, znovu hovorím, nie je konzistentný, nie je kompletný, nerozvíja strategické myšlienky, nezaoberá sa budúcimi potrebami tejto krajiny v plnej miere ani spôsobom ich pokrývania. Je to materiál, ktorý by sme mohli považovať za návrh do diskusie, ale vytvoriť energetickú politiku, to nie je otázka mesiaca ani dvoch mesiacov, nie je to otázka piatich ľudí, je to otázka na niekoľko mesiacov pre vysoko špecializovaný tím odborníkov. Táto aktivita nebola začatá, diskusia bola odmietaná. Je odmietaná dodnes. V situácii, keď nemáme energetickú politiku, chcú určité kruhy privatizovať Slovenské elektrárne, škoda bude ešte väčšia. Pán poslanec Janiš, ty si hovoril o škode aj ja som hovoril o škode. Tá škoda, to je reálny fakt, takto to bude. A to, čo sa udialo v rokoch 1995 až 1998, prosím, môžeme o tom diskutovať, ale ja som hovoril o realite, ktorá nám hrozí. A táto realita hrozí každému občanovi bez ohľadu na to, či podporuje niektorú politickú stranu v tomto parlamente alebo nie. Ja si myslím, že všetci sme tu na to, aby sme podporovali záujem občana. A záujmom občana je, aby škoda nenastala, aby sme jej zabránili. A tvrdím, že sú možnosti na to, ale na to musí zaznieť zo Slovenska jednotný hlas. (Potlesk.) Z. Martináková, podpredsedníčka NR SR: Pokračujeme v rozprave. Posledným prihláseným do rozpravy je pán poslanec Figeľ.
Šeliga, Juraj, podpredseda NR SR (2020-05-12):
Prosím, prezentujme sa a hlasujme. (Hlasovanie.) Prítomných 122 poslancov, za 99, proti 0, zdržalo sa 23, nehlasovalo 0. Konštatujem, že sme tento návrh zákona schválili, respektíve schválili sme pridelenie jednotlivým výborom. Ďakujem. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov, tlač 82. Dávam slovo predsedovi výboru pre obranu a bezpečnosť poslancovi Jurajovi Krúpovi, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 82.)
Blanár, Juraj, podpredseda NR SR (2021-10-27):
Na vaše vystúpenie štyri faktické poznámky. Ako prvý, pán poslanec Medvecký.
Figeľ, Ján, podpredseda NR SR (2013-06-28):
Ďakujem pekne. Ďakujem pekne. Igor Matovič v mene celej skupiny predkladateľov sťahuje z rokovania dve tlače, 561 a 582. Budeme teraz pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov . Návrh zákona má parlamentnú tlač 562. Návrh na jeho pridelenie na prerokovanie vo výboroch je v rozhodnutí č. 539. Dávam teraz slovo poslancovi Jozefovi Viskupičovi, aj keď vybehol, už práve vošiel, aby za skupinu poslancov návrh zákona uviedol. Pán Matovič, aby neboli pochybnosti, či je to za celú skupinu, tak písomne potom doložte to stiahnutie obidvoch spomínaných tlačí. Pán Viskupič, nech sa páči.
Laurenčík, Milan, podpredseda NR SR (2021-07-02):
Na vaše vystúpenie evidujem štyri faktické poznámky. Končím možnosť prihlásiť sa s faktickou poznámkou. Prvý vystúpi pán poslanec Filip Kuffa.